da en da da da da sv da da en de da da da da da da da da da da da da da da da da da da da da da da da da da sv en en nl en da da da da da da da da da da da da da
Hvem skal vinde årets erhvervspriser? - Stevns Erhvervsråd
jan 11, 2019 | Erhvervsnyt Stevns, Erhvervsrådet
Borgere og erhvervsdrivende i Stevns Kommune samt erhvervsrådets sekretariat har mulighed for at indstille virksomheder og iværksættere til den eftertragtede pris, som uddeleles en gang årligt af bestyrelsen for erhvervsrådet.
Som noget nyt bliver priserne i år uddelt på erhvervsrådets og kommunens store fælles erhvervstræf i starten af året, hvor de vil få selskab af en helt ny CSR-pris fra Stevns Kommune, som går til en virksomhed, som i særlig grad tager et socialt ansvar.
Virksomheder der indstilles til Årets Virksomhed, bliver bedømt ud fra følgende kriterier:
Virksomheden er placeret i Stevns Kommune og er over 3 år gammel
Virksomheden har en sund økonomi, oplever stabil vækst og skaber arbejdspladser
Virksomheden sætter Stevns på landkortet og er en god ambassadør for kommunen
Virksomheden bidrager til lokalsamfundet med engagement, ansvarlighed, visioner og idéer
Virksomheder der indstilles til Årets Iværksætter, bliver bedømt ud fra følgende kriterier:
Virksomheden er placeret i Stevns Kommune og er under 3 år gammel
Virksomheden har en sund økonomi og oplever stabil vækst, hvor ejer som min. kan leve af sin virksomhed
Virksomheden bygger på en god forretningsidé
Virksomheden er et forbillede for andre iværksættere
Kender du en virksomhed, du synes fortjener at vinde?
Send en mail med dit bud til signe@stevnserhvervsraad.dk senest d. 25. januar.
I din mail skal du angive følgende:
Navn på den virksomhed, du indstiller til prisen
Hvilken af de to priser, du indstiller virksomheden til
Hvorfor du mener, at virksomheden bør vinde prisen? (giv gerne eksempler på, at virksomheden opfylder et eller flere af ovenstående kriterier)